เมื่อเดือนที่แล้วไปผ่าตัดก้อนเนื้อมาฟังผลแล้วเป็นเนื้อดี แต่ผ่านไป1เดือนแล้วยังมีก้อนแข็งๆอยู่ตรงที่เดิมอยากทราบ ว่าเกิดจากอะไรคะผิดปกติหรือเปล่า ระยะของแผลข้างใน หลังผ่าตัดใช้เวลานานไหมคะกว่าจะหายเป็นปกติ
สวัสดีค่ะ ในการผ่าตัด ย่อมทำให้เกิดบาดแผลที่เนื้อเยื่อและผิวหนัง และในกระบวนการหายของแผลย่อมมีพังผืดเกิดขึ้น ซึ่งพังผืดจะมีลักษณะที่แข็งและไม่ยืดหยุ่น เมื่อเทียบกับเนื้อเยื่อปกติในเต้านม ดังนั้นหากแผลหายสนิทดีแล้ว การกดคลำได้ลักษณะแข็งๆ บริเวณที่ได้ผ่าตัดไป จึงน่าจะเป็นเนื้อเยื่อพังผืดค่ะ หากไม่ได้มีอาการปวด ไม่ได้มีก้อนที่โตขึ้นมาเรื่อยๆ อีก ก็ไม่ได้อันตรายแต่อย่างใด ทั้งนี้ พังผืดจะค่อยๆ นิ่มลงได้เองเมื่อเวลาผ่านไป ซึ่งอาจใช้เวลาเป็นปีหรือหลายปีได้ค่ะ